Dugopolje (Gračac)
Dugopolje falu Horvátországban Zára megyében. Közigazgatásilag Gračachoz tartozik.

Fekvése
Zárától légvonalban 80, közúton 110 km-re északkeletre, községközpontjától légvonalban 28, közúton 46 km-re keletre, Lika déli részén, a bosnyák határ mellett fekszik.

Története
A török kiűzése (1685) után pravoszlávokkal betelepített likai falvak közé tartozik. A településnek 1857-ben 194, 1910-ben 233 lakosa volt. Az első világháború után előbb a Szerb-Horvát-Szlovén Királyság, majd Jugoszlávia része lett. 1991-ben teljes lakossága szerb nemzetiségű volt. Lakói még ez évben csatlakoztak a Krajinai Szerb Köztársasághoz. A horvát hadsereg 1995 augusztusában a Vihar hadművelet során foglalta vissza a települést. Szerb lakói elmenekültek. A településnek 2011-ben 20 lakosa volt.

Lakosság

Nevezetességei
A határában levő Tromeđa nevű magaslaton történelem előtti várrom található.

Jegyzetek

További információk
 Gračac község hivatalos oldala 
 Gračac információs oldala 
 A Felsőkárolyvárosi pravoszláv püspökség honlapja 

Zára megye települései